Ich wouges fascht nit mini Gedanke s schriibä, will ich (fascht) di (dr) Einzig bi wo öppä s Gfüül hät diä Chliibärger schriibn zwar nit gärä, aber läsä tünn sis doch!!!!  Noch dem churzä aber schünä Herbscht isch doch würgli schu dr Wintr chu. Erschte Schneii häts gii. Diä einä fröien siäch wiä verruggt diä anderä chünten druf verzichtä.  Be üs  ufen Rutz würd en uraltä Bruch gläbt. Winn dr erschti Schneii sGrass zuedeggt würd zerscht iigfüüret im Stuubäoufä, dinn würen dSchuä und dSöggä abzougä. so dass mä cha barfuäss durä Schneii springä!! Wer schaffts ächt bis zum Saxlibach füüri? Oder wer tuät schwächlich und hört schu be dä Böümli uf?  Ja dr Retuuräwäg isch jo au na zbewältigä!  Schnell dur dHustürä inni und sofort uf dä warmi Oufä go sFüdli wärmä und dFüess mitem Tröchner trochäribblä.  Diä unter öi wo dä Bruuch nit kinnen  sägi nu eis probiären doch au emol us!!!! Das isch zum siäch abhärtä, also gägä dr Schnupfä. Nit winnä du schu häsch und das nu bem erschte Schneii, das miär üs rächt verstandä hinn.  Das Husmitteli isch gratis gsii und würggt winn ä Hufä mitmachen au für sGmüet. Willmä dinn meischtens öpis zlachä hät.  Ich wüschä öi allnä en Winter wo alli gärä hinn mit villnä gmüetliche Stundä.  (Där wüschi öi aber erscht vum Dezember äwägg! Ich sälber hätti na gärä mee Herbscht!)